ส่วนที่ 4
การติดตามและประเมินผล



๑.  การติดตามและประเมินผลยุทธศาสตร์
ในการจัดทำแผนพัฒนาท้องถิ่นนั้น  จะต้องมีการติดตามและประเมินผลแผนพัฒนา  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘  แก้ไขเพิ่มเติมถึง (ฉบับที่ 3)  พ.ศ. ๒๕61  ในการประเมินแผนนั้นจะต้อง ดำเนินการประเมินคุณภาพของแผนยุทธศาสตร์การพัฒนาตามแนวทางการติดตามและประเมินผลยุทธศาสตร์เพื่อสอดคล้องกับแผนพัฒนาท้องถิ่น แจ้งตามหนังสือกระทรวงมหาดไทย ที่ มท ๐๘๑๐.3/ว 2931 ลงวันที่ ๑5 พฤษภาคม ๒๕62 เรื่อง  ซักซ้อมแนวทางการจัดทำและประสานแผนพัฒนาท้องถิ่น (พ.ศ. ๒๕๖๑ – ๒๕๖5) ขององค์กรปกครองส่วนท้องถิ่น      

๒. การติดตามและประเมินผลโครงการ
อาจกำหนดแนวทาง  ดังนี้								
		(1) การประเมินผลกระบวนการ (Process Evaluation) หรือ การประเมินประสิทธิภาพ (Efficiency Evaluation)
		(2) การประเมินผลโครงการ (Project Evaluation) หรือ การประเมินประสิทธิผล (Effectiveness Evaluation)
		(3) การประเมินผลกระทบ (Impact Evaluation)
          คณะกรรมการติดตามและประเมินผลแผนพัฒนาท้องถิ่นดำเนินการติดตามและประเมินผลแผน ตามกรอบแนวทางและวิธีการที่กำหนด โดยสามารถติดตามและประเมินผล ได้ตลอดระยะเวลาของแผน ตั้งแต่ก่อนเริ่มโครงการตามแผนจนสิ้นสุดโครงการฯ  	

๓. สรุปผลการพัฒนาท้องถิ่นในภาพรวม
๓.๑ การวัดผลในเชิงปริมาณและเชิงคุณภาพ
	(๑) การวัดผลในเชิงปริมาณ
ตามที่เทศบาลตำบลนาสารได้ดำเนินการจัดทำแผนพัฒนาขึ้นมาเพื่อใช้เป็นเครื่องมือในการพัฒนาเทศบาลตำบล  ให้บรรลุเป้าหมายที่วางไว้ เกิดประสิทธิภาพประสิทธิผลสูงสุดในการแก้ไขปัญหาให้กับประชาชน  ในการจัดทำแผนพัฒนานั้นจะต้องมีการติดตามและประเมินแผนพัฒนาตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ 3)            พ.ศ. ๒๕61 
โดยคณะกรรมการติดตามและประเมินแผนพัฒนาเป็นผู้ดำเนินการติดตามและประเมินผลแผนพัฒนา ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา  รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น  เพื่อให้ผู้บริหารท้องถิ่น  เสนอต่อสภาท้องถิ่น  และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี  

		โดยเครื่องมือที่ใช้ในการติดตามและประเมินผลในเชิงปริมาณ  มีดังนี้
แบบที่  ๑  การกำกับการจัดทำแผนยุทธศาสตร์ขององค์กรปกครองส่วนท้องถิ่น
แบบที่  ๒  แบบติดตามผลการดำเนินงานขององค์กรปกครองส่วนท้องถิ่น
แบบที่  ๓/๑  แบบประเมินผลการดำเนินงานตามแผนยุทธศาสตร์
[bookmark: _GoBack]แบบประเมินคุณภาพของแผนพัฒนา 
การติดตามและประเมินผลด้วยระบบ e-plan  (www.dla.go.th)
		(๒) การวัดผลในเชิงคุณภาพ
การวัดผลเชิงคุณภาพ  เทศบาลตำบลนาสารใช้การสำรวจความพึงพอใจในการวัดผลเชิงคุณภาพโดยภาพรวม โดยได้มีการประเมินความพึงพอใจ  ซึ่งการประเมินความพึงพอใจทำให้ทราบถึงผลเชิงคุณภาพในการดำเนินงานของเทศบาลตำบลนาสารในภาพรวม  
โดยเครื่องมือที่ใช้ในการประเมินความพึงพอใจ  มีดังนี้
แบบที่  ๓/๒  แบบประเมินความพึงพอใจต่อผลการดำเนินงาน
          แบบที่  ๓/๓  แบบประเมินความพึงพอใจของประชาชนที่มีต่อการให้บริการ
๔. ข้อเสนอแนะในการจัดทำแผนพัฒนาท้องถิ่นในอนาคต
๔.๑ ผลกระทบนำไปสู่อนาคต
	๑. เกิดการพัฒนาที่ล่าช้า เพราะการดำเนินงานต่างๆ ขององค์กรปกครองส่วนท้องถิ่นต้องผ่านกระบวนการหลายขั้นตอน สลับซับซ้อน
	๒. ประชาชนอาจเกิดความเบื่อหน่ายกับกระบวนการจัดทำแผนที่มีความยุ่งยากมากขึ้น
	๓. ปัญหาอาจไม่ได้รับการแก้ไขอย่างตรงจุดเพราะข้อจำกัดของระเบียบกฎหมายที่ทำได้ยากและบางเรื่องอาจทำไม่ได้  
๔.๒ ข้อสังเกต ข้อเสนอแนะ ผลจากการพัฒนา
	๑)  การจัดทำแผนพัฒนาท้องถิ่นควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาท้องถิ่นและให้มีความสอดคล้องกัน  
๒)  การจัดทำแผนพัฒนาท้องถิ่นควรพิจารณางบประมาณและคำนึงถึงสถานะการคลังในการพิจารณาโครงการ/กิจกรรม ที่จะบรรจุในแผนพัฒนาท้องถิ่น 
๓)  ควรเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้สามารถดำเนินการได้ในปีงบประมาณนั้น  
๔)  ควรพิจารณาตั้งงบประมาณให้เพียงพอและเหมาะสมกับกับภารกิจแต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอนลด  โอนตั้งจ่ายรายการใหม่

